Συσχέτιση του αυξητικού παράγοντα των ινοβλαστών-23 με τις διαταραχές του οστικού μεταβολισμού σε χρονίως αιμοκαθαιρόμενους ασθενείς:
Creators: name: Λουτράδης, Χαράλαμπος Νικολάου
Publisher: name: Aristotle University of Thessaloniki
Year: 2013
Subjects: Αυξητικός παράγοντας ινοβλαστών-23
Δευτεροπαθής Υπερπαραθυρεοειδισμός
Αιμοκάθαρση
Fibroblast growth factor-23
Secondary hyperparathyroidism
Hemodialysis

description: H ανακάλυψη του FGF-23 το 2000 έδωσε νέες διαστάσεις στην ερμηνεία της παθοφυσιολογίας του ΔΥΠΘ, με την κατά τα φαινόμενα ανεξάρτητη εμπλοκή του. O FGF-23 παράγεται από τα οστεοκύτταρα και τους οστεοβλάστες και διαδραματίζει το ρόλο φωσφατονίνης, με στόχο τη διατήρηση του ισοζυγίου του φωσφόρου. Στη ΧΝΝ η έκπτωση της νεφρικής λειτουργίας οδηγεί στη μειωμένη δραστικότητα του νεφρού για την αντιμετώπιση των ιοντικών μεταβολών του φωσφόρου και του ασβεστίου, με αποτέλεσμα στην υπέρμετρη αύξηση του FGF-23 και της PTH στο πλάσμα. Αποτέλεσμα των διαταραχών αυτών είναι n κινητοποίηση του ασβεστίου και φωσφόρου από τα οστά και η εναπόθεση τους στο τοίχωμα των αγγείων, προκαλώντας αθηροσκλήρωση. Έτσι, αυξάνεται η εμφάνιση καρδιαγγειακών συμβαμάτων και η θνησιμότητα στους ασθενείς με ΧΝΝ. Σκοπός της παρούσας μελέτης είναι να διερευνήσει τη σχέση μεταξύ του FGF-23 με κάποιους από τους δείκτες του οστικού μεταβολισμού καθώς και με την ύπαρξη, τη βαρύτητα και τη θεραπεία του ΔΥΠΘ σε ασθενείς με ΧΝΝ τελικού σταδίου υπό εξωνεφρική κάθαρση (αιμοκάθαρση). Στην έρευνα μας συμπεριελήφθησαν 80 ασθενείς (39 γυναίκες και 41 άντρες, διάμεσης ηλικίας 70 έτη) με ΧΝΝ τελικού σταδίου υποκαθιστάμενη με αιμοκάθαρση για διάστημα μεγαλύτερο των τριών μηνών. Σε αυτούς έγινε πλήρης καταγραφή του ατομικού αναμνηστικού, των στοιχείων της αιμοκάθαρσης, καθώς και εξάμηνη ή ετήσια αναδρομική καταγραφή των εργαστηριακών τους παραμέτρων και της θεραπείας που αυτοί ελάμβαναν. Παράλληλα, εξετάστηκαν τα επίπεδα του FGF-23 στο πλάσμα τους για το ίδιο χρονικό διάστημα. Στη συνέχεια πραγματοποιήθηκε στατιστική ανάλυση, ώστε να διερευνηθεί η επίδραση που ασκούν τα στοιχεία αυτά στις τιμές του FGF-23 και αντίστροφα. Στον πληθυσμό της παρούσας μελέτης, παρατηρήθηκε στατιστικά σημαντική θετική συσχέτιση με τις τιμές φωσφόρου (p&lt;0,0001), ασβεστίου (p=0,028) και παραθορμόνης (p=0,04). Σχετικά με την βαρύτητα του ΔΥΠΘ, διαπιστώθηκε στατιστικά σημαντική διαφορά στην κατανομή των τιμών του FGF-23 στους ασθενείς, στους οποίους ο ΔΥΠΘ εκδηλωνόταν πιο βαριά, καθώς οι τιμές του FGF-23 ήταν μεγαλύτερες (p=0,021). Στη μελέτη μας, ο FGF-23 δεν επηρεάζεται από το ατομικό ιστορικό, τα σωματομετρικά και τα δημογραφικά στοιχεία των ασθενών μας. Ακόμα, δεν διαπιστώθηκε επιρροή των τιμών του από τις παραμέτρους που καθορίζουν τη διαδικασία της αιμοκάθαρσης. Αιματολογικά στοιχεία, όπως η αριθμός των αιμοπεταλίων επηρεάζουν αντίστοιχα τις τιμές του (p=0,08). Οι ασθενείς που ελάμβαναν ΑΜΕΑ εμφάνιζαν στατιστικά σημαντικά ψηλότερες τιμές του FGF-23. Η λοιπή φαρμακευτική αγωγή δεν επηρεάζει τα επίπεδά του στο πλάσμα, πέραν της ηπαρίνης, η λήψη της οποίας συνδέεται με χαμηλότερες τιμές. Αναφορικά με τις υπόλοιπες εργαστηριακές παραμέτρους δεν ανιχνεύθηκε στατιστικά σημαντική συσχέτιση των επιπέδων του FGF-23 με τις τιμές των λιπιδίων στο πλάσμα, την ουρία, την κρεατινίνη, τη φερριτίνη και τη CRP. Ωστόσο, παρουσιάστηκε στατιστικά σημαντική συσχέτιση, με την τιμή των ολικών λευκωμάτων (p=0,032), ανεξάρτητα από τη τιμή της σφαιρίνης και της αλβουμίνης. Τέλος, η διενέργεια παραθυρεοειδεκτομής και η μεταμόσχευση πριν την επανένταξη στην αιμοκάθαρση δεν διαφοροποιούν τις τιμές του FGF-23 στους ασθενείς τις μελέτης μας. Συνεπώς, γίνεται κατανοητό πως ο ρόλος του FGF-23 ως φωσφατονίνη επιβεβαιώνεται και στη μελέτη μας. Οι συσχετίσεις του με την τιμή των λευκωμάτων, τη λήψη ΑΜΕΑ και ηπαρίνης που βρέθηκαν στον πληθυσμό μας, χρήζουν περαιτέρω διερεύνησης για την επιβεβαίωσή τους, λόγω της μη ύπαρξης αντίστοιχων μελετών στη βιβλιογραφία, κατά τη γνώση μας.
description: The discovery of the FGF-23 set a new background on the pathophysiology of secondary hyperparathyroidism, as it seems to be a crucial part of the whole mechanism. FGF-23 is a phosphatonine, which is produced by the osteocytes and the osteoblasts, and its aim is to maintain the levels of the phosphate in the blood. While the kidney failure proceeds, in CKD, the kidneys are unable to react properly to the changes of phosphate and calcium levels, causing an excessive increase in the levels of FGF-23 and PTH. This leads to an increased secretion of phosphate and calcium from the bones which sediment in the vessels. This way, there is an increase in the mortality from cardiovascular events, referring to patients with CKD. The aim of this study is to investigate the correlation between FGF-23 and some of the biomarkers of bone metabolism in patients with end stage CKD undergoing hemodialysis. Also, we tried to ascertain its relationship with the existence the severity secondary hyperparathyroidism, as long as the medication received for it. In our study we examined 80 patients (39 female and 41 male, media age 70 years) with end stage CKD undergoing hemodialysis for a period of time greater than 3 months. All of them underwent a complete access of their medical history and a retrospective record of their laboratory tests and their medication. Simultaneously, we tested the levels of FGF-23 in their blood. After that, we conducted a statistical analysis in order to investigate the effects of all these parameters to FGF-23 and vice versa. Regarding to the population of our study, we discovered a significant statistical positive correlation with the phosphate (p&lt;0.0001), calcium (p=0.028) and PTH (p=0.04). Referring to the severity of the secondary hyperparathyroidism we found that the FGF-23 levels were significantly higher for the patients who suffered in a greater degree by this condition. In our study, FGF-23 was not affected by the patient’s history, their anthropometric and demographic characteristics. Also, there was not effect by the hemodialysis parameters. The number of platelets had significant positive correlation with the FGF-23 levels (p=0.08).